open-index/open-wikipedia-markdown huggingface dataset:
ยามาฮ่า ที135

**ยามาฮ่า ที135** ()  เป็นจักรยานยนต์ประเภทอันเดอร์โบนที่ผลิตและพัฒนาโดยบริษัทยามาฮ่ามอเตอร์ (Yamaha Motor) ตั้งแต่ปี พ.ศ. 2548 เป็นที่รู้จักในชื่อ **สปาร์ค 135/135ไอ** ในประเทศไทย, **สไนเปอร์/เอ็มเอกซ์ 135** ในฟิลิปปินส์, **จูปิเตอร์ เอ็มเอกซ์ 135 แอลซี** ในอินโดนีเซีย, **135แอลซี** ในมาเลเซีย, **เอ็กซ์ไซเตอร์ 135** ในเวียดนาม และ **คริปตัน เอกซ์ 135** ในกรีซ ขับเคลื่อนด้วยเครื่องยนต์สูบเดี่ยวขนาด 134.4 ซีซี

มอเตอร์ไซค์รุ่นนี้สืบทอดโดย ที-150 ขนาด 150 ซีซี ยกเว้นในมาเลเซีย ซึ่งทั้งสองรุ่นมีขายในประเทศมาเลเซีย

## รุ่น (โฉม)

## อ้างอิง
ยุคลิด (ยานอวกาศ)

**ยุคลิด** () เป็นกล้องโทรทรรศน์อวกาศมุมกว้างที่พัฒนาโดยองค์การอวกาศยุโรป (อีเอสเอ) และยุคลิดคอนซอร์เทียม ถูกปล่อยขึ้นสู่อวกาศเมื่อวันที่ 1 กรกฎาคม ค.ศ. 2023 โดยมีวัตถุประสงค์เพื่อสำรวจและทำความเข้าใจเกี่ยวกับพลังงานมืดและสสารมืดโดยการวัดการขยายตัวด้วยความเร่งของเอกภพอย่างแม่นยำ และเพื่อให้บรรลุวัตถุประสงค์ดังกล่าว กล้องโทรทรรศน์ตัวนี้จะทำการวัดรูปร่างของดาราจักรที่ระยะทางต่าง ๆ จากโลก และสำรวจความสัมพันธ์ระหว่างระยะทางกับการเลื่อนไปทางแดง โดยภารกิจของยานยุคลิดจะล้ำหน้าและเติมเต็มการสำรวจของกล้องโทรทรรศน์พลังค์ซึ่งเคยดำเนินการระหว่างปี ค.ศ. 2009 ถึง 2013 ส่วนชื่อของยานยุคลิดนั้นมาจากนักคณิตศาสตร์ชาวกรีกโบราณชื่อ ยุคลิด

เมื่อวันที่ 7 พฤศจิกายน ค.ศ. 2023 ยานยุคลิดได้เผยภาพชุดแรกซึ่งเป็นภาพสีทั้งหมดออกมาจำนวน 5 ภาพ ซึ่งแสดงให้เห็นถึงศักยภาพอย่างเต็มที่ในการสร้างแผนที่เอกภพแบบสามมิติที่ครอบคลุมและกว้างขวางที่สุดที่เคยมีมา

## อ้างอิง

หมวดหมู่:กล้องโทรทรรศน์อวกาศ
หมวดหมู่:ภารกิจอวกาศในปี พ.ศ. 2566
เฆร์มัน เปเซลา

**เฆร์มัน อาเลโฆ เปเซลา** (, ; 27 มิถุนายน ค.ศ. 1991 – ) เป็นนักฟุตบอลระดับอาชีพชาวอาร์เจนตินา ซึ่งปัจจุบันทำหน้าที่ในตำแหน่งเซ็นเตอร์แบ็กให้สโมสรเรอัลเบติสในลาลิกา รวมถึงฟุตบอลทีมชาติอาร์เจนตินา ซึ่งเขาได้คว้าแชมป์ฟุตบอลโลก 2022 ร่วมกับทีมดังกล่าว

## อาชีพสโมสร

### อาชีพช่วงแรก
เปเซลาเข้าร่วมทีมเยาวชนของสโมสรกลุบอัตเลติโกริเบร์เปลตใน ค.ศ. 2005 ขณะอายุ 14 ปี หลังจากเป็นตัวแทนของกลุบโอลิมโป

หลังจากสร้างความประทับใจให้แก่ทีมสำรองของอดีตนี้ เขาก็ได้รับการเรียกตัวไปอุ่นเครื่องที่ประเทศแคนาดา โดยปรากฏตัวในเกมกระชับมิตรกับสโมสรฟุตบอลโทรอนโต, มอนทรีออลอิมแพกต์ และเอฟเวอร์ตัน

### ริเบร์เปลต
หลังจากเป็นตัวสำรองที่ไม่ได้ใช้ในเกมเยือนเสมอกับกลุบอัตเลติโกอูรากัน 0 ประตูต่อ 0 เมื่อวันที่ 18 ตุลาคม ค.ศ. 2009 เปเซลาได้เปิดตัวชุดใหญ่เมื่อวันที่ 7 ธันวาคม ค.ศ. 2011 โดยเริ่มในเหย้าด้วยชัยชนะ 1 ประตูต่อ 0 เมื่อครั้งพบกับเดเฟนโซเรสเดเบลกราโนสำหรับการแข่งโกปาอาร์เจนตินาของฤดูกาลดังกล่าว การเปิดตัวในลีกของเขาเกิดขึ้นในวันที่ 2 มีนาคมของปีถัดไป โดยเขาเล่นเต็ม 90 นาทีในเหย้าที่เสมอกับกิลเมสอัตเลติโกกลุบ 0 ประตูต่อ 0

## อ้างอิง

## แหล่งข้อมูลอื่น

* Profile at the Real Betis website
* 
* 

หมวดหมู่:นักฟุตบอลชายชาวอาร์เจนตินา
หมวดหมู่:กองหลังตัวกลางฟุตบอลชาย
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:ผู้เล่นกลุบอัตเลติโกริเบร์เปลต
หมวดหมู่:ผู้เล่นในลาลิกา
หมวดหมู่:ผู้เล่นเรอัลเบติส
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:นักฟุตบอลชายทีมชาติอาร์เจนตินา
หมวดหมู่:ผู้เล่นในชุดชนะเลิศโกปาอาเมริกา
เพอร์เฟกต์ไนต์

"**เพอร์เฟกต์ไนต์**" () เป็นเพลงของเกิร์ลกรุปเกาหลีใต้เลเซราฟิม วางจำหน่ายโดยซอร์ซมิวสิก เมื่อวันที่ 27 ตุลาคม ค.ศ. 2023 โดยเป็นซิงเกิลภาษาอังกฤษเพลงแรกของกลุ่ม และยังเป็นเพลงโปรโมตสำหรับวิดีโอเกม*[[โอเวอร์วอตช์ 2]]*

"เพอร์เฟกต์ไนต์" ประสบความสำเร็จทางการค้าในเกาหลีใต้ โดยกลายเป็นเพลงอันดับหนึ่งของเลเซราฟิมในเซอร์เคิลดิจิทัลชาร์ต และยังคงอยู่บนชาร์ตเป็นเวลาหกสัปดาห์ติดต่อกัน และขึ้นอันดับหนึ่งในฮ่องกง สิงคโปร์ และไต้หวัน รวมถึงติดอันดับ 10 อันดับแรกในญี่ปุ่น มาเลเซีย และนิวซีแลนด์ นอกจากนี้ยังกลายเป็นซิงเกิลที่มีชาร์ตสูงสุดของกลุ่มในแคนาดา สหรัฐ และในชาร์ต โกลบอล 200

## มิวสิกวิดีโอ
มิวสิกวิดีโอของเพลงนี้ปล่อยเมื่อวันที่ 27 ตุลาคม ค.ศ. 2023 ทางช่องยูทูบ HYBE Labels กำกับโดย Woogie Kim วิดีโอมีสมาชิกกลุ่มเต้นไปตามเพลงแทรกด้วยแอนิเมชันที่ผลิตโดยบลิซซาร์ด สตูดิโอของ*[[โอเวอร์วอตช์ 2]]* ณ วันที่ 10 กันยายน ค.ศ. 2024 วิดีโอนี้มียอดรับชมมากกว่า 101 ล้านครั้ง

## การโปรโมตและการแสดงสด
เลเซราฟิมแสดงซิงเกิลในรายการเพลงสองรายการ คือ *[[มิวสิกแบงก์]]* เมื่อวันที่ 27 ตุลาคม และ*[[อินกีกาโย]]* เมื่อวันที่ 29 ตุลาคม พวกเธอยังแสดงในรายการ*[[โททอลรีเควสต์ไลฟ์|เฟรชเอาต์ไลฟ์]]* เมื่อวันที่ 28 ตุลาคม และในงานเทศกาลเกม *[[บลิซซ์คอน|บลิซซ์คอน 2023]]* เมื่อวันที่ 4 พฤศจิกายน ในช่วงงานเอสบีเอสกาโยแดจ็อน 2023 ซึ่งจัดขึ้นเมื่อวันที่ 25 ธันวาคม ค.ศ. 2566 เลเซราฟิมได้แสดงเมดลีย์เพลง "อีฟไซคีแอนด์เดอะบลูเบียดส์ไวฟ์" และ "เพอร์เฟกต์ไนต์"

## รางวัล
"เพอร์เฟกต์ไนต์" ชนะรายการเพลง 2 ครั้งที่รายการ*[[โชว์! มิวสิกคอร์]]* ของตอนวันที่ 9 และ 16 ธันวาคม ค.ศ. 2023

## รายชื่อเพลง
* **ดิจิทัลดาวน์โหลดและสตรีมมิง**
# "Perfect Night" – 2:39

* **ดิจิทัลดาวน์โหลดและสตรีมมิง – รีมิกซ์**
# "Perfect Night" (sped up version) – 2:08
# "Perfect Night" (slowed + reverb version) – 2:55

## ชาร์ต

### ชาร์ตประจำสัปดาห์

### ชาร์ตประจำเดือน

### ชาร์ตสิ้นปี

## การรับรอง

## ประวัติการวางจำหน่าย

## อ้างอิง

หมวดหมู่:เพลงของเลเซราฟิม
หมวดหมู่:เพลงในปี พ.ศ. 2566
หมวดหมู่:ซิงเกิลในปี พ.ศ. 2566
หมวดหมู่:เพลงเกาหลีใต้ภาษาอังกฤษ
หมวดหมู่:ซิงเกิลในสังกัดไฮบ์
หมวดหมู่:โอเวอร์วอตช์
อิสานโนซอรัส

***อิสานโนซอรัส*** () เป็นสกุลของไดโนเสาร์ซอโรพอดที่สูญพันธุ์จากประเทศไทย เดิมจัดให้อยู่ในช่วงอายุประมาณ 210&nbsp;ล้านปีในยุคไทรแอสซิกตอนปลาย (ขั้น Norian ตอนปลายถึง Rhaetian) ซึ่งจะทำให้เป็นหนึ่งในซอโรพอดที่เก่าแก่ที่สุดเท่าที่รู้จัก ภายหลังถือว่าไม่ทราบยุคสมัย และอาจอยู่ในยุคจูแรสซิกตอนต้น หรือแม้แต่ช้าสุดถึงยุคจูแรสซิกตอนปลาย ไดโนเสาร์ชนิดนี้มีเพียงชนิดเดียว คือ *อิสานโนซอรัส อรรถวิภัชน์ชิ* (*Isanosaurus attavipachi*) แม้ว่าจะมีความสำคัญต่อความเข้าใจเกี่ยวกับต้นกำเนิดซอโรพอดและวิวัฒนาการในยุคแรก ๆ *Isanosaurus* ก็ยังไม่เป็นที่รู้จัก ความสัมพันธ์อย่างชัดเจนระหว่างซอโรพอดชนิดอื่นยังคงไม่ได้รับการแก้ไข

## การค้นพบและตั้งชื่อ
ตัวอย่างชนิดนี้พบในหินทรายสีแดงเข้มในหมวดหินน้ำพองใกล้บ้านโนนถาวร (Ban Non Thaworn) จังหวัดชัยภูมิ เมื่อมีการค้นพบใน ค.ศ. 1998 โครงกระดูกส่วนใหญ่ถูกกัดกร่อนไปแล้วอย่างน่าเสียดาย ในส่วนของฟอสซิลสัตว์มีกระดูกสันหลังนั้น มีการสำรวจในบริเวณนี้ได้ไม่ดีนัก นอกจาก *Isanosaurus* แล้ว พบแค่กระดูกก้นแบบชัดเจน 2 อัน โดยกระดูกก้นเป็นของ *Isanosaurus* หรือไม่นั้นยังไม่เป็นที่กระจ่าง เนื่องจากไม่มีกระดูกเชิงกรานที่เก็บรักษาไว้ในตัวอย่างต้นแบบแรก

*Isanosaurus* ได้รับการระบุโดยเอริก บุฟแฟโต (Éric Buffetaut) นักบรรพชีวินวิทยาชาวฝรั่งเศส และเพื่อนร่วมงานใน ค.ศ. 2000 ชื่อไดโนเสาร์มาจากภาคอีสานของประเทศไทย ส่วนชื่อชนิดตั้งขึ้นเพื่อเป็นเกียรติแก่ปรีชา อรรถวิภัชน์ ผู้สนับสนุนการวิจัยบรรพชีวินวิทยาในประเทศไทยและอดีตอธิบดีกรมทรัพยากรธรณี

## วิวัฒนาการชาติพันธุ์
เดิมจัดให้เป็นซอโรพอด ภายหลังจึงระบุเป็นซอโรโพดิฟอร์มที่ไม่ใช่ซอโรพอด (non-sauropod sauropodiform) แผนภาพข้างล่างนี้แสดงตำแหน่งของ *Isanosaurus* ใน Massopoda ตามข้อมูลจาก Oliver W. M. Rauhut และผู้ร่วมงาน, 2020:

## อ้างอิง




## แหล่งข้อมูลอื่น
* 

หมวดหมู่:ซอโรพอด
หมวดหมู่:ไดโนเสาร์ในยุคไทรแอสซิก
หมวดหมู่:ซากดึกดำบรรพ์ในประเทศไทย
หมวดหมู่:ไดโนเสาร์ในประเทศไทย
หมวดหมู่:จังหวัดชัยภูมิ
เอ็กซ์เอไอ

**เอ็กซ์.เอไอ คอร์ป** () ทำธุจกิจภายใต้ชื่อ **xAI** เป็นบริษัทสัญชาติอเมริกันที่ทำงานในด้านปัญญาประดิษฐ์ (เอไอ) สื่อสังคม และเทคโนโลยี ก่อตั้งโดยอีลอน มัสก์ใน ค.ศ. 2023 ผลิตภัณฑ์เรือธงของบริษัทคือแชตบอตปัญญาประดิษฐ์แบบรู้สร้างชื่อว่า กร็อก

## ประวัติ
มัสก์ก่อตั้งเอ็กซ์เอไอในวันที่ 9 มีนาคม ค.ศ. 2023 สำหรับตำแหน่งหัวหน้าวิศวกร เขาได้คัดเลือก Igor Babuschkin ซึ่งเคยร่วมงานกับหน่วยดีปไมด์ของกูเกิล มัสก์ประกาศก่อตั้งเอ็กซ์เอไออย่างเป็นทางการเมื่อวันที่ 12 กรกฎาคม ค.ศ. 2023

ณ เดือนกรกฎาคม ค.ศ. 2023 เอ็กซ์เอไอมีสำนักงานใหญ่ที่พื้นที่อ่าวซานฟรานซิสโก ในขั้นต้น บริษัทได้จดทะเบียนจัดตั้งในรัฐเนวาดาในฐานะบริษัทสาธารณประโยชน์ โดยมีวัตถุประสงค์ทั่วไปที่ระบุไว้ว่า "สร้างผลกระทบเชิงบวกที่สำคัญต่อสังคมและสิ่งแวดล้อม" จากนั้นภายในเดือนพฤษภาคม ค.ศ. 2024 บริษัทได้ยกเลิกสถานะบริษัทสาธารณประโยชน์ ดังที่เปิดเผยโดยรายงานสื่อในเดือนสิงหาคม ค.ศ. 2025 เป้าหมายบริษัทแบบเดิมระบุว่า "เพื่อเข้าใจธรรมชาติที่แท้จริงของจักรวาล"

## หมายเหตุ

## อ้างอิง

## แหล่งข้อมูลอื่น
*

หมวดหมู่:ปัญญาประดิษฐ์
ตาแล็สอาเลนียาสเปซ

**ตาแล็สอาเลนียาสเปซ** () เป็นกิจการร่วมค้าระหว่างตาแล็สกรุป บริษัทเทคโนโลยีสัญชาติฝรั่งเศส กับเลโอนาร์โด กลุ่มบริษัทด้านกลาโหมสัญชาติอิตาลี มีสำนักงานใหญ่อยู่ที่กาน ประเทศฝรั่งเศส ให้บริการเกี่ยวกับระบบต่าง ๆ สำหรับอวกาศ รวมถึงดาวเทียมและระบบภาคพื้นดิน ซึ่งใช้สำหรับวัตถุประสงค์ต่าง ๆ ทางวิทยาศาสตร์ ไม่ว่าจะเป็นด้านโทรคมนาคม การสำรวจอวกาศ และอื่น ๆ โดยบริษัทเป็นผู้มีส่วนร่วมทางอุตสาหกรรมที่ใหญ่ที่สุดเป็นอันดับสองในสถานีอวกาศนานาชาติ และยังเป็นผู้ผลิตมอดูลปรับความดันจำนวนมากให้แก่องค์การอวกาศยุโรป

## อ้างอิง

หมวดหมู่:โครงการอวกาศฝรั่งเศส
หมวดหมู่:กิจการร่วมค้า
เรขาคณิตแบบยุคลิด

**เรขาคณิตแบบยุคลิด** () เป็นระบบทางคณิตศาสตร์ระบบหนึ่งซึ่งคิดค้นโดยยุคลิด นักคณิตศาสตร์ชาวกรีกโบราณ ซึ่งเขาได้อธิบายไว้ในหนังสือเกี่ยวกับเรขาคณิตของเขาที่ชื่อ *[[เอเลเมนส์ของยุคลิด|เอเลเมนส์]]*

แนวทางการพิสูจน์ของยุคลิดเริ่มจากการตั้งสมมติฐานหรือสัจพจน์จำนวนหนึ่งซึ่งสามารถเข้าใจได้ง่ายโดยสัญชาตญาณ แล้วจากนั้นก็จึงนำสมมติฐานเหล่านี้ไปพิสูจน์ทฤษฎีบทอื่น ๆ เพิ่มเติม และถึงแม้ว่าทฤษฎีบทจำนวนมากจะเคยมีผู้กล่าวถึงไว้แล้วก่อนหน้านั้น แต่ยุคลิดก็เป็นคนแรกที่สามารถนำเสนอทฤษฎีบทเหล่านี้ให้เป็นระบบโดยทำการพิสูจน์ทฤษฎีบทเหล่านี้ด้วยสมมติฐานที่เขาได้ตั้งไว้ก่อนหน้านี้

## ดูเพิ่ม
* เรขาคณิตนอกแบบยุคลิด

## อ้างอิง

หมวดหมู่:เรขาคณิตแบบยุคลิด
พิพิธภัณฑ์แมวกูจิง

**พิพิธภัณฑ์แมวกูจิง** () เป็นพิพิธภัณฑ์แมวในนครกูจิง รัฐซาราวัก ประเทศมาเลเซีย ก่อตั้งในปี พ.ศ. 2536 ถือครองโดยศาลาว่าการนครกูจิงเหนือ (DBKU)

## ประวัติ

แนวคิดในการสร้างพิพิธภัณฑ์แมวริเริ่มขึ้นโดยอับดุล ตาอิบ มะห์มุด ผู้ว่าราชการรัฐซาราวัก และไลลา ตาอิบผู้เป็นภรรยา

## สิ่งสะสม

ในพิพิธภัณฑ์มีห้องแสดงผลงานศิลปะ 4 ห้องและมีสิ่งจัดแสดงมากกว่า 4,000 ชิ้น ได้แก่ภาพจิตรกรรมและของที่ระลึกเกี่ยวกับแมว จัดแสดงทั้งมัมมี่แมวจากอียิปต์โบราณ ห้องจัดแสดงโฆษณาเกี่ยวกับแมว และแมวป่า 5 สายพันธุ์ที่พบในเกาะบอร์เนียว สิ่งจัดแสดงเหล่านี้ได้รับมาจากพิพิธภัณฑสถานแห่งชาติในกรุงกัวลาลัมเปอร์ และจัดแสดงเป็นครั้งแรกเมื่อวันที่ 1 สิงหาคม พ.ศ. 2531 ที่เดวัน ตุน อับดุล ราเซ็ก ศูนย์การค้าปูตราเวิลด์เทรดเซ็นเตอร์ สิ่งสะสมเหล่านี้่ถูกส่งมอบให้ศาลาว่าการนครกูจิงเหนือหลังศาลาว่าการสร้างเสร็จในปี พ.ศ. 2535

## อ้างอิง

## แหล่งข้อมูลอื่น

* Tourism Malaysia - Cat Museum
* Introduction about Kuching Cat Museum
* Events on Kuching Cat Museum 

หมวดหมู่:สิ่งก่อสร้างในรัฐซาราวัก
หมวดหมู่:พิพิธภัณฑ์ในประเทศมาเลเซีย
หมวดหมู่:แมวในวัฒนธรรมประชานิยม
รัตนโกสินทร์ (ละครโทรทัศน์)

**รัตนโกสินทร์** เป็นละครโทรทัศน์ไทยแนวพีเรียดอิงประวัติศาสตร์ปี 2539 สร้างจากนวนิยายชื่อเดียวกันของว.วินิจฉัยกุล ศิลปินแห่งชาติ บทละครโทรทัศน์โดย ศัลยา สุขะนิวัตติ์ จากการกำกับของจรูญ ธรรมศิลป์ นำแสดงโดย เอกรัตน์ สารสุข แสดงเป็น ฮก/พ่อฟัก, ณิชชยาณัฐ ศิริพงศ์ปรีดา แสดงเป็น แม่เพ็ง, อัษฎาวุธ เหลืองสุนทร แสดงเป็น พ่อสน และรชนีกร พันธุ์มณี แสดงเป็น แม่ช้อง ออกอากาศทางช่อง 7

## นักแสดง

## อ้างอิง

หมวดหมู่:ละครโทรทัศน์ไทยในปี พ.ศ. 2539
หมวดหมู่:ละครโทรทัศน์ช่อง 7
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ที่กำกับโดย จรูญ ธรรมศิลป์
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ไทยในคริสต์ทศวรรษ 1990
สัจพจน์เส้นขนาน

**สัจพจน์เส้นขนาน** () เป็นสัจพจน์ข้อที่ห้าของยุคลิดซึ่งได้ระบุไว้ในหนังสือ''เอเลเมนส์''ของยุคลิด เป็นสมมติฐานที่โดดเด่นในเรขาคณิตแบบยุคลิด ซึ่งได้กล่าวไว้ว่า ในระบบเรขาคณิตสองมิติ ถ้าส่วนของเส้นตรงตัดกับเส้นตรงสองเส้นที่ทำให้เกิดมุมภายในสองมุมที่ด้านเดียวกันซึ่งมีค่าน้อยกว่ามุมฉากสองมุม (180°) แล้วเส้นสองเส้น (หากยื่นออกไปโดยไม่รู้จบ) จะมาบรรจบกันที่ด้านดังกล่าว

สัจพจน์นี้ไม่ได้พูดถึงเส้นขนานโดยเฉพาะ แต่เป็นเพียงสัจพจน์ที่เกี่ยวข้องกับการขนานกันของเส้นสองเส้นเท่านั้น โดยยุคลิดได้ให้นิยามของเส้นขนานไว้ในนิยามข้อ 23 ของหนังสือเอเลเมนส์เล่ม 1 ก่อนส่วนของสัจพจน์ทั้งห้าข้อ

เรขาคณิตแบบยุคลิดเป็นระบบเรขาคณิตที่สอดคล้องกับสัจพจน์ทั้งห้าข้อของยุคลิด รวมถึงสัจพจน์เส้นขนานนี้ด้วย

## อ้างอิง

หมวดหมู่:เรขาคณิตมูลฐาน
ทฤษฎีบท

ในทางคณิตศาสตร์ **ทฤษฎีบท** () คือข้อความที่พิสูจน์แล้วว่าเป็นจริง หรือสามารถพิสูจน์ได้ว่าเป็นจริง และสามารถใช้ในการอ้างอิงเพื่อพิสูจน์ข้อความอื่นได้

การพิสูจน์ทฤษฎีบทคือการอ้างเหตุผลเชิงตรรกะซึ่งใช้กฎการอนุมานในการพิสูจน์ว่าทฤษฎีบทนั้นเป็นผลพวงเชิงตรรกะของสัจพจน์ต่าง ๆ รวมถึงทฤษฎีบทอื่น ๆ ที่เคยพิสูจน์ไปก่อนแล้ว

ในคณิตตรรกศาสตร์ แนวคิดของทฤษฎีบทและการพิสูจน์ถูกทำให้เป็นระบบเพื่อให้การให้เหตุผลทางคณิตศาสตร์สำหรับสิ่งเหล่านั้นสามารถเป็นไปได้ ในบริบทนี้ ข้อความจะอยู่ในรูปของสูตรรูปดี (well-formed formulas) ซึ่งเป็นภาษารูปนัย

## อ้างอิง


หมวดหมู่:ผลพวงเชิงตรรกะ
หมวดหมู่:การพิสูจน์
หมวดหมู่:คำศัพท์คณิตศาสตร์
หมวดหมู่:มโนทัศน์ทางตรรกศาสตร์
ไลฟ์ฟรอมเคลียร์แชนแนลสตริป 2008

***ไลฟ์ฟรอมเคลียร์แชนแนลสตริป 2008*** () เป็นอัลบั้มบันทึกการแสดงสดชุดที่สองที่มีเพลงของนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายโดยบิกมะชีนเร็กเคิดส์ เมื่อวันที่ 24 เมษายน ค.ศ. 2020 โดยไม่ได้รับการอนุมัติจากสวิฟต์ ได้รับการบันทึกในปี 2008 แต่เผยแพร่หลังจากที่มีข้อพิพาทสิทธิ์ในการถือครองเพลงเก่าของเธอ โดยในปี 2019 เพลงถูกซื้อโดยสกูตเตอร์ เบราน์ เจ้าของสื่อชาวอเมริกัน สวิฟต์ได้ประณามการเผยแพร่อัลบั้ม*ไลฟ์ฟรอมเคลียร์แชนแนลสตริป* บนบัญชีสื่อสังคมของเธอ โดยเรียกมันว่า "ความโลภที่ไร้ยางอายในช่วงเวลาของไวรัสโคโรนา" และขอให้แฟน ๆ อย่าซื้อหรือสตรีมอัลบั้มนี้ ซึ่งสามารถทำรายได้เพียง 33 หน่วยในสัปดาห์แรกในสหรัฐ บันทึกการแสดงสดของอัลบั้มไม่ประสบความสำเร็จ และไม่ได้เข้าสู่ชาร์ตในประเทศใด ๆ

## ความเป็นมาและการเปิดตัว

## รายการเพลง
#"Love Story" (สวิฟต์)&nbsp;– 3:41
#"Fearless" (ฮิลลารี ลินด์ซีย์, ลิซ โรส, สวิฟต์)&nbsp;– 3:18
#"Beautiful Eyes" (สวิฟต์)&nbsp;– 2:56
#"Untouchable" (สวิฟต์, แครี บาร์โลว์, นาธาน บาร์โลว์, และทอมมี ลี เจมส์)&nbsp;– 3:42
#"Teardrops on My Guitar" (สวิฟต์ และโรส)&nbsp;– 3:16
#"Picture to Burn" (สวิฟต์ และโรส)&nbsp;– 2:53
#"Should've Said No" (สวิฟต์)&nbsp;– 3:48
#"Change" (สวิฟต์)&nbsp;– 4:18

## อ้างอิง

## แหล่งข้อมูลอื่น
*

หมวดหมู่:อัลบั้มเพลงที่ผลิตโดยเทย์เลอร์ สวิฟต์
หมวดหมู่:อัลบั้มเพลงของเทย์เลอร์ สวิฟต์
ภาษาธรรมชาติ

**ภาษาธรรมชาติ** () คือภาษาใด ๆ ที่เกิดขึ้นตามธรรมชาติในชุมชนมนุษย์จากการใช้บ่อย ๆ และมีการเปลี่ยนแปลงซึ่งเป็นไปเองโดยไม่มีการวางแผนหรือไตร่ตรองไว้ล่วงหน้า อาจเป็นรูปแบบต่าง ๆ เช่น ภาษาพูด ภาษามือ ฯลฯ 

ภาษาธรรมชาติจัดเป็นภาษาคนละประเภทกับภาษาประดิษฐ์ (เช่น ภาษาโปรแกรม) และภาษารูปนัย นอกจากนี้ภาษาช่วยสื่อสารนานาชาติที่มนุษย์สร้างขึ้น และการสื่อสารของสิ่งมีชีวิตอื่นที่ไม่ใช่มนุษย์ เช่น การเปล่งเสียงของวาฬ การเต้นแบบส่ายท้องของผึ้งน้ำหวาน ก็ไม่ถือว่าเป็นภาษาธรรมชาติเช่นกัน

## อ้างอิง

หมวดหมู่:ภาษา
หมวดหมู่:เรโทรนิม
การอ้างเหตุผล

**การอ้างเหตุผล** () คือการพิสูจน์หรือตรวจสอบข้อความ ประโยค หรือประพจน์ที่เป็นข้อตั้ง โดยสามารถนำไปตั้งบทสรุปได้ มีวัตถุประสงค์เพื่อให้เหตุผลสำหรับบทสรุปของสิ่งหนึ่งด้วยการกล่าวอ้าง อธิบาย หรือชักจูง และเพื่อพิสูจน์ความน่าเชื่อถือว่าข้อความที่เป็นบทสรุปนั้นสอดคล้องกับความจริงมากเพียงใด

ในตรรกศาสตร์ การอ้างเหตุผลจะอยู่ในรูปของภาษารูปนัยเชิงสัญลักษณ์ และไม่อยู่ในรูปของภาษาธรรมชาติ และสามารถนิยามได้ว่าเป็นกลุ่มของประพจน์ที่ประพจน์หนึ่งอ้างว่ามาจากประพจน์อื่น ๆ ผ่านการอนุมานที่สมเหตุสมผลแบบนิรนัยซึ่งพิสูจน์ความจริงได้ตั้งแต่ส่วนของข้อตั้งไปจนถึงบทสรุป ซึ่งมุมมองเชิงตรรกศาสตร์เกี่ยวกับการอ้างเหตุผลนี้ยังมีความเกี่ยวข้องในสาขาวิชาต่าง ๆ เช่น คณิตศาสตร์ และวิทยาการคอมพิวเตอร์

## อ้างอิง

หมวดหมู่:ผลพวงเชิงตรรกะ
หมวดหมู่:การให้เหตุผล
เฮฟทาไลต์

**เฮฟทาไลต์** (, แบกเตรีย: ηβοδαλο; ถอดเป็นอักษรโรมัน: *Ebodalo*) บางครั้งเรียก **ฮันขาว** (White Huns) หรือ **หูณะขาว** (White Hunas) เป็นกลุ่มคนที่อาศัยอยู่ในเอเชียกลางช่วงคริสต์ศตวรรษที่ 5–8 ชาวเฮฟทาไลต์เป็นเผ่าหนึ่งของชนฮันอิหร่าน รู้จักในกลุ่มภาษาอิหร่านว่า **เซฟีดไคออน** (Spet Xyon) และ **เศวตหูณะ** (Sveta-huna) ในภาษาสันสกฤต ชาวเฮฟทาไลต์ก่อตั้งจักรวรรดิในปี ค.ศ. 450 หลังเอาชนะพวกคิดาไรต์ที่ปกครองเอเชียกลางและเอเชียใต้บางส่วนในช่วงคริสต์ศตวรรษที่ 4–5 ก่อนจะพ่ายแพ้ให้แก่พันธมิตรรัฐคากานเตอร์กิกที่หนึ่ง–จักรวรรดิซาเซเนียนในปี ค.ศ. 560 หลังจากนั้นพวกเขาก่อตั้งราชรัฐในโตคาริสถานภายใต้อำนาจของรัฐคากานเตอร์กิกตะวันตก (พื้นที่เหนือแม่น้ำออกซุส) และจักรวรรดิซาเซเนียน (พื้นที่ใต้แม่น้ำออกซุส) ก่อนจะถูกราชวงศ์โตคารายับกูยึดครองในปี ค.ศ. 625

จักรวรรดิเฮฟทาไลต์ตั้งอยู่ในแบกเตรีย (ส่วนใหญ่ของอัฟกานิสถาน ตะวันตกเฉียงใต้ของทาจิกิสถานและตะวันออกเฉียงใต้ของอุซเบกิสถานปัจจุบัน) แผ่ขยายอำนาจไปยังแอ่งทาริมทางตะวันออก ซอกเดียทางตะวันตกและทางใต้ผ่านอัฟกานิสถาน แต่พวกเขาไม่เคยข้ามผ่านเทือกเขาฮินดูกูชซึ่งในขณะนั้นยึดครองโดยชาวฮันแอลคอน จักรวรรดิเฮฟทาไลต์มีลักษณะเป็นสมาพันธรัฐเผ่าที่มีทั้งชุมชนร่อนเร่และแบบเมือง เป็นหนึ่งในสี่รัฐใหญ่ที่เรียกรวม ๆ ว่าไซโอไนต์ (Xionites) หรือชนหูณะ (Huna) อันประกอบไปด้วยคิดาไรต์ แอลคอน เฮฟทาไลต์และเนซัก มีการสันนิษฐานว่าชนหูณะมีความเกี่ยวข้องกับชาวฮันที่รุกรานยุโรปตะวันออกในช่วงเวลาเดียวกันแต่ยังไม่มีข้อสรุป

ชาวเฮฟทาไลต์มีที่มั่นในโตคาริสถาน (ชื่อสมัยกลางตอนต้นของแบกเตรีย) บริเวณเนินทิศเหนือของเทือกเขาฮินดูกูช สันนิษฐานว่าเมืองหลวงอยู่ที่นครคูนดูซ ในปี ค.ศ. 479 ชาวเฮฟทาไลต์ยึดซอกเดียและผลักดันพวกคิดาไรต์ไปทางตะวันออก ต่อมาในปี ค.ศ. 493 พวกเขายึดซูงกาเรียและแอ่งทาริม ขณะที่ชาวฮันแอลคอนซึ่งเดิมเชื่อว่าเป็นกลุ่มย่อยของเฮฟทาไลต์ แต่ปัจจุบันคาดว่าเป็นคนละกลุ่ม ขยายอำนาจเข้าไปทางเหนือของอินเดีย

แหล่งข้อมูลเกี่ยวกับประวัติศาสตร์เฮฟทาไลต์มีอยู่อย่างกระจัดกระจาย นักประวัติศาสตร์ยังไม่พบรายนามผู้ปกครองและไม่แน่ใจว่ากลุ่มนี้เรืองอำนาจได้อย่างไร รวมถึงภาษาเดิมที่พวกเขาใช้พูด ชาวเฮฟทาไลต์เรียกตนเองว่า "เอโบดาโล" (Ebodalo; ηβοδαλο, "เฮฟทัล") มักย่อว่า "เอบ" (Eb; ηβ) อันเป็นชื่อที่พวกเขาจารึกบนเหรียญด้วยอักษรแบกเตรีย ยังไม่ทราบที่มาของชื่อเฮฟทาไลต์ แต่อาจมาจากคำภาษาซากา **Hitala* แปลว่า "แข็งแกร่ง" หรือภาษาซอกเดีย **Heβtalīt* หรือภาษาเปอร์เซียกลาง **haft āl* หมายถึง "ชาวอารยัน ทั้งเจ็ด"

## อ้างอิง

## แหล่งข้อมูลอื่น

หมวดหมู่:ชนร่อนเร่
หมวดหมู่:อาณาจักรโบราณ
หมวดหมู่:รัฐสิ้นสภาพในเอเชียกลาง
หมวดหมู่:รัฐสิ้นสภาพในเอเชียใต้
หมวดหมู่:อัฟกานิสถานสมัยกลาง
หมวดหมู่:โฆรอซอนสมัยกลาง
รียาดแอร์

**รียาดแอร์** (; ) เป็นสายการบินประจำชาติสายที่สองของประเทศซาอุดีอาระเบีย โดยมีฐานการบินหลักที่ท่าอากาศยานนานาชาติสมเด็จพระราชาธิบดีคอลิดในรียาด รียาดแอร์มีแผนที่จะเป็นสายการบินที่ใหญ่ที่สุดในตะวันออกกลาง ในด้านรายได้ และจะทำการบินไปยังจุดหมายปลายทางกว่า 100 แห่งทั่วโลกด้วยเครื่องบินแอร์บัส เอ321นีโอ, แอร์บัส เอ350และโบอิง 787 ดรีมไลเนอร์

## ประวัติ
เมื่อวันที่ 12 มีนาคม ค.ศ. 2023 มกุฎราชกุมารแห่งซาอุดีอาระเบีย มุฮัมมัด บิน ซัลมาน ได้ประกาศการจัดตั้งรียาดแอร์ สายการบินแห่งชาติแห่งใหม่ล่าสุดของประเทศอย่างเป็นทางการ และได้สั่งซื้อเครื่องบินโบอิง 787-9 จำนวน 39 ลำในอีกสองวันต่อมา พร้อมตัวเลือกสำหรับเครื่องบินเพิ่มเติมอีก 33 ลำ

รียาดแอร์ได้เปิดตัวลวดลายอากาศยานลวดลายแรกในวันที่ 4 มิถุนายน ค.ศ. 2023 ซึ่งโบอิง 787 ลำแรกจะสวมลวดลายดังกล่าว ในวันเดียวกันนั้น รียาแอร์ได้รับรหัสกำหนดสายการบิน "RX" จากสมาคมขนส่งทางอากาศระหว่างประเทศ (IATA) ที่การประชุมสุดยอดการขนส่งทางอากาศโลก ซึ่งจัดขึ้นในอิสตันบูล ในวันที่ 12 มิถุนายน รียาดแอร์ได้รับมอบเครื่องบินลำแรกจากโบอิง และได้รับใบอนุญาตทางเศรษฐกิจสำหรับการขนส่งผู้โดยสารทางอากาศจากสำนักงานการบินพลเรือน (GACA) ในวันที่ 14 มิถุนายน ในวันที่ 21 มิถุนายน ค.ศ. 2023  ที่งานปารีสแอร์โชว์ รียาดแอร์ได้ลงนามในข้อตกลงกับจีอีแอโรสเปซสำหรับเครื่องยนต์ จีอีเอ็นเอกซ์-1บี ของ 90 เครื่องสำหรับฝูงบินโบอิง 787-9 ทั้ง 39 ลำ

ในเดือนสิงหาคม ค.ศ. 2023 รียาดแอร์เป็นผู้สนับสนุนเสื้อหลักของสโมสรอัตเลติโกเดมาดริดในลาลิกาของสเปน

## ฝูงบิน
[thumb|[แอร์บัส เอ321เอ็กซ์แอลอาร์ของรียาดแอร์]]
[thumb|[โบอิง 787-9 ของรียาดแอร์]]
ณ เดือนมิถุนายน ค.ศ. 2025 รียาดแอร์มีเครื่องบินประจำการในฝูงบินดังนี้:

รียาดแอร์มีอายุฝูงบินเฉลี่ย 8.1 ปี

## ดูเพิ่ม

* เซาเดีย
* การขนส่งในประเทศซาอุดีอาระเบีย

## อ้างอิง

หมวดหมู่:สายการบินประจำชาติ
หมวดหมู่:สายการบินสัญชาติซาอุดีอาระเบีย
หมวดหมู่:สายการบินที่ก่อตั้งในปี พ.ศ. 2566
หมวดหมู่:บริษัทซาอุดีอาระเบียที่ก่อตั้งในปี พ.ศ. 2566
ชอทา อาร์เวลัดเซ

**ชอทา อาร์เวลัดเซ** (; 22 กุมภาพันธ์ ค.ศ. 1973 – ) เป็นผู้จัดการทีมฟุตบอลและอดีตนักฟุตบอลระดับอาชีพชาวจอร์เจีย ซึ่งล่าสุดดำรงตำแหน่งผู้จัดการสโมสรฟุตบอลฮัลล์ซิตีในลีกอีเอฟแอลแชมเปียนชิป

อาร์เวลัดเซลงสนามให้แก่สโมสรฟุตบอลดีนาโมทบิลีซี, ทรับซอนสปอร์, อายักซ์, เรนเจอส์, อาเซ็ด และเลบันเต เขาเป็นผู้ทำประตูสูงสุดตลอดกาลของจอร์เจียโดยทำได้ 291 ประตูจาก 410 เกมลีกให้แก่สโมสรของเขา และ 26 ประตูจาก 61 เกมให้แก่ทีมชาติ

27 ประตูของเขาที่ทำได้ในการแข่งยูฟ่าคัพ รวมถึงรอบคัดเลือกทำให้เขาเป็นผู้ทำประตูสูงสุดอันดับสามในประวัติศาสตร์ของทัวร์นาเมนต์ดังกล่าวก่อนจะกลายเป็นยูโรปาลีก เขามีสถิติการเตะเข้าประตูที่ดีที่สุดของฟุตบอลจอร์เจีย รวมถึงได้รับการเสนอชื่อให้เป็นนักฟุตบอลที่ดีที่สุดของประเทศจอร์เจีย และเป็นนักฟุตบอลที่ดีที่สุดจากการสำรวจลีกฟุตบอลอาชีพจอร์เจีย

## อาชีพสโมสร

### ทบิลีซีและทรับซอนสปอร์
อาร์เวลัดเซเป็นนักฟุตบอลให้แก่สโมสรฟุตบอลดีนาโมทบิลีซี, ทรับซอนสปอร์ และอายักซ์ รวมทั้งจบอย่างน้อยหนึ่งฤดูกาลในฐานะผู้ทำประตูสูงสุดจากทั้งสามสโมสร ซึ่งใน ค.ศ. 1993 เขายิงประตูยูโรทัวร์นาเมนต์แรกได้อย่างมีประสิทธิภาพในประวัติศาสตร์ของฟุตบอลจอร์เจียในการแข่งกับสโมสรฟุตบอลลินฟีลด์ของไอร์แลนด์เหนือ ต่อมา เมื่อเขานำทรับซอนสปอร์ทำประตูในฤดูกาล 1995–1996 เขายังเป็นผู้นำในซือเปร์ลีกเช่นกัน ทำให้เขากลายเป็นคนที่สองที่ไม่ใช่ชาวตุรกีจนถึงปัจจุบันที่เป็นผู้นำในลึกนั้นด้วยการทำประตูตามหลังตาริก ฮอดซิช ที่ทำไว้ในฤดูกาล 1983–1984 และเขาได้รับการบันทึกว่าเป็น *"นักเตะต่างชาติที่เป็นที่ชื่นชอบมากที่สุด"* สำหรับผู้ช่วยเหลือทรับซอนสปอร์

## อ้างอิง

## แหล่งข้อมูลอื่น

*  (as coach)
* Profile at Mackolik.com
* Shota Arveladze  at Kayserispor.org
* 
* 

หมวดหมู่:นักฟุตบอลชายชาวจอร์เจีย
หมวดหมู่:กองหน้าฟุตบอลชาย
หมวดหมู่:ผู้เล่นอาเอฟเซ อายักซ์
หมวดหมู่:ผู้เล่นสโมสรฟุตบอลเรนเจอส์
หมวดหมู่:ผู้เล่นอาเซ็ด อัลก์มาร์
หมวดหมู่:ผู้เล่นเลบันเต อูเด
หมวดหมู่:ผู้เล่นในเอเรอดีวีซี
หมวดหมู่:ผู้เล่นในสกอตติชพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในซือเปร์ลีก
หมวดหมู่:ผู้จัดการทีมฟุตบอลในซือเปร์ลีก
หมวดหมู่:ผู้จัดการทีมฟุตบอลในอิงกลิชฟุตบอลลีก
หมวดหมู่:ฝาแฝดเหมือน
คลองบางพลีใหญ่

**คลองบางพลีใหญ่** คลองที่แยกจากคลองประเวศบุรีรมย์ในแขวงลาดกระบัง เขตลาดกระบัง กรุงเทพมหานคร โดยในส่วนต้นน้ำนี้เรียกว่า **คลองลาดกระบัง** ไหลเข้าเขตอำเภอบางพลี จังหวัดสมุทรปราการ ไปลงคลองสำโรงที่ตำบลบางพลีใหญ่ คลองมีความยาว 15 กิโลเมตร

สถานที่สำคัญของคลองบางพลีใหญ่คือวัดบางพลีใหญ่ในซึ่งประดิษฐานหลวงพ่อโต และมีตลาดโบราณบางพลีที่เดิมมีชื่อว่า ตลาดศรีโสภณ

## อ้างอิง

บางพลีใหญ่
บางพลีใหญ่
คลองประชาชมชื่น

**คลองประชาชมชื่น** บ้างเขียน **คลองประชาชลชื่น** หรือ **คลองประชาชื่น** เป็นคลองในจังหวัดสมุทรสงคราม ขุดจากแม่น้ำแม่กลองฝั่งขวาที่ตำบลสวนหลวง อำเภออัมพวา ใกล้ปากคลองมีวัดภุมรินทร์กุฎีทอง ไหลเป็นเส้นแบ่งเขต อำเภออัมพวากับอำเภอเมืองสมุทรสงครามแล้วต่อกับคลองขุดดอนจั่น คลองมีความยาว 8 กิโลเมตร

เมื่อแรกขุดใช้ชื่อ **คลองบางลี่** ช่วงต้น จากปากคลองถึงสามแยกบางลี่ โดยแยกขวา (หันหลังให้ปากคลอง) คือคลองบางลี่เดิม ชาวบ้านเรียกช่วงต้นนี้ว่า "คลองบางลี่" (บางนางลี่) ตามชื่อคลองเดิม ช่วงกลางจากสามแยกไปจนถึงแยกคลองวัดศรีสุวรรณ เรียกว่า "คลองประชาชมชื่น" มีเรื่องเล่ากันว่าสมัยเสียกรุงครั้งที่ 2 พวกชาววังได้หลบหนีออกจากกรุงมาซ่อนที่รกร้างแห่งหนึ่ง ซึ่งต่อมาคลองนี้ชื่อ **คลองบางลี้** หรือ คลองบางลี่

คลองประชาชมชื่นขุดเมื่อ พ.ศ. 2411 ตามพระราชประสงค์ของพระบาทสมเด็จพระจอมเกล้าเจ้าอยู่หัว ริมคลองมีชุมชนเก่าซึ่งตั้งอยู่ในหมู่ 11 และ 12 เรียก "บ้านคลองประชาชมชื่น" ประชาชนส่วนใหญ่ประกอบอาชีพเกษตรกรรมโดยเฉพาะการทำสวนลิ้นจี่ ส้มโอและมะพร้าว มีบ้านเรือนส่วนใหญ่เป็นบ้านไม้ริมน้ำและบ้านเดี่ยวยกพื้นในบริเวณสวนผลไม้ โดยมีผลิตภัณฑ์ชุมชนที่สำคัญ ได้แก่ น้ำตาลมะพร้าว ผักปลอดสารพิษและขนมไทย

## อ้างอิง

ประชาชมชื่น
หมวดหมู่:อำเภออัมพวา
หมวดหมู่:อำเภอเมืองสมุทรสงคราม
แอปรัก แอบฆ่า

**แอปรัก แอบฆ่า** () เป็นซีรีส์โทรทัศน์สตรีมมิ่งของเกาหลีใต้ปี 2023 กำกับโดย ช็อง จี-อู เขียนบทโดย และฮัน จี-วัน นำแสดงโดย คิม ย็อง-กวัง, คัง แฮ-ริม, คิม ย็อง-จี และคิม ซู-ย็อน ฉายทางเน็ตฟลิกซ์เมื่อวันที่ 18 พฤศจิกายน 2022

## เนื้อเรื่องย่อ
คิม ซัม (คัง แฮ-ริม) เป็นผู้พัฒนาแอป "Somebody" แม้ว่าเธอจะมีปัญหาในการสื่อสารกับคนอื่น แต่เธอก็เป็นเพื่อนกับ มกวอน (คิม ย็อง-จี) และกีอึน (คิม ซู-ย็อน) กีอึน เพื่อนของเธอทำงานเป็นนักสืบ

## อ้างอิง
 

หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ผลงานต้นฉบับภาษาเกาหลีของเน็ตฟลิกซ์
หมวดหมู่:ละครโทรทัศน์แนวระทึกขวัญเกาหลีใต้
คลองอัมพวา

[thumb|คลองอัมพวาบริเวณ[ตลาดน้ำอัมพวา]]
**คลองอัมพวา** เป็นคลองในจังหวัดสมุทรสงคราม แยกจากคลองสำโรงที่แนวแบ่งเขต อำเภอบางคนที อำเภออัมพวาและอำเภอเมืองสมุทรสงคราม ไหลเป็นเส้นแบ่งเขตตำบลบ้านปรก อำเภอเมืองสมุทรสงครามกับตำบลบางช้าง อำเภออัมพวา ไปลงแม่น้ำแม่กลองฝั่งซ้ายที่ตำบลอัมพวา คลองมีความยาว 4.5 กิโลเมตร

## ประวัติ
คลองอัมพวาเป็นคลองธรรมชาติ ริมคลองอัมพวามีชุมชนมาตั้งแต่สมัยกรุงศรีอยุธยา ริมคลองมีวัดสำคัญคือ วัดอัมพวันเจติยาราม เป็นเส้นทางคมนาคมทางน้ำสายหลักตั้งแต่อดีต ซึ่งในอดีตเป็นชุมชนค้าขายที่คับคั่งโดยเฉพาะบริเวณปากคลอง มีตลาดเป็นเรือนแพที่ถือเป็นตลาดริมน้ำที่สำคัญ ดังปรากฏใน *[[นิราศพระแท่นดงรัง]]* ของสามเณรกลั่น ความว่า

คลองอัมพวาในสมัยพระบาทสมเด็จพระจุลจอมเกล้าเจ้าอยู่หัว สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ได้ทรงปลูกพระตำหนักเรือนไทยไว้ข้างคลองหลังหนึ่ง เรียกกันว่า "ตำหนักอัมพวา" เมื่อรัชกาลที่ 5 เสด็จมาประพาสต้น ก็ทรงเรือแจวเข้าไปในคลองนี้และทรงแวะประทับเสวยน้ำชาที่พระตำหนักนี้ ต่อมาพระตำหนักอัมพวา ได้รื้อไปปลูกไว้ ณ วังสวนผักกาด ในกรุงเทพมหานคร

thumb|คลองอัมพวาในช่วงเช้า
ในสมัยปัจจุบันชุมชนคลองอัมพวา มีการตั้งบ้านเรือนของชุมชนเกษตรกรรม ภายหลังเกิดชุมชนตามแนวถนนเกิดเป็นร้านค้า ย่านการค้าริมน้ำเริ่มลดบทบาทลง อย่างไรก็ตามรูปแบบการตั้งถิ่นฐานของชุมชนยังคงเอกลักษณ์ของชุมชนริมน้ำดั้งเดิมไว้ มีห้องแถวไม้ที่ทอดยาวเป็นแนวบนตลิ่งริมคลองอัมพวา บางหลังอยู่ในช่วงรัชกาลที่ 6 ต่อมาในปี 2546–2547 มีการดำเนินการซ่อมแซมอาคารไม้ที่มีคุณค่าทางสถาปัตยกรรมร่วมกับเจ้าของอาคารรวม 17 ราย

บริเวณริมคลองยังมีตลาดน้ำอัมพวาใกล้วัดอัมพวันเจติยาราม ตลาดน้ำก่อตั้งขึ้นอย่างเป็นทางการเมื่อวันที่ 11 สิงหาคม พ.ศ. 2547 บ้านเรือนสองฝั่งคลองอัมพวา ได้รับการอนุรักษ์ในโครงการอนุรักษ์ศิลปกรรมสิ่งแวดล้อมในประเทศไทย โดยหน่วยงานต่าง ๆ ร่วมกับชุมชนอัมพวา ได้รับรางวัลมรดกทางวัฒนธรรมจากองค์การยูเนสโกเมื่อ พ.ศ. 2551

## อ้างอิง

อัมพวา
วัดพระเขี้ยวแก้วและพิพิธภัณฑ์

**วัดพระเขี้ยวแก้วและพิพิธภัณฑ์** () เป็นวัดพุทธและพิพิธภัณฑ์ที่ตั้งอยู่ในย่านไชนาทาวน์ของประเทศสิงคโปร์  ภิกษุและศาสนิกชนของวัดนับถือศาสนาพุทธแบบจีน

## ภาพรวม
วัดพระเขี้ยวแก้วสร้างโดยอิงจากรูปแบบสถาปัตยกรรมศาสนาพุทธแบบจีนของราชวงศ์ถัง (บางห้องได้รับอิทธิพลเล็กน้อยจากสถาปัตยกรรมศาสนาพุทธแบบทิเบต) เพื่อเป็นที่ประดิษฐานพระเขี้ยวแก้วของพระโคตมพุทธเจ้า  กล่าวกันว่าพระเขี้ยวแก้วที่เป็นที่มาของชื่อวัดถูกพบในสถูปที่พังทลายลง ขนาดของพระเขี้ยวแก้ววัดได้ 7.5 เซนติเมตรซึ่งยาวกว่าฟันของมนุษย์โดยทั่วไป บุคคลทั่วไปสามารถเข้าชมพระเขี้ยวแก้วที่ชั้น 4 ของวัด  

ที่ชั้นใต้ดินของวัดมีโรงละครและโถงรับประทานอาหารอาหารเจที่บริการฟรี แม้จะรับเงินบริจาค

## คลังภาพ

File:Buddha Tooth Relic Temple and Museum.JPG|วัดพระเขี้ยวแก้ว มุมมองจากถนนเซาท์บริดจ์
File:Buddha Tooth Relic Temple and Museum from carpark.JPG|ด้านข้างของวัด มุมมองจากลานจอดรถ
File:Buddha Tooth Relic Temple and Museum Inside.JPG|ภายในโถงร้อยมังกร ประดิษฐานพระศรีอริยเมตไตรยประทับนั่ง ขนาบข้างด้วยพระโพธิสัตว์สององค์
File:Praying monks and nuns in the Buddha Tooth Relic Temple of Singapore.jpg|ภิกษุและภิกษุณีสวดมนต์ในวัด โดยมีฆราวาสนั่งอยู่ด้านหลังในโถงร้อยมังกร
File:2016 Singapur, Chinatown, Świątynia i Muzeum Relikwi Zęba Buddy (21).jpg|ที่ประดิษฐานจินตามณีจักร () ภายในโถงสัพพัญญู
File:2016 Singapur, Chinatown, Świątynia i Muzeum Relikwi Zęba Buddy (29).jpg|ที่ประดิษฐานอจละ () ภายในโถงสัพพัญญู
File:2016 Singapur, Chinatown, Świątynia i Muzeum Relikwi Zęba Buddy (18).jpg|ที่ประดิษฐานพระมัญชุศรีโพธิสัตว์ () ภายในโถงสัพพัญญู
File:2016 Singapur, Chinatown, Świątynia i Muzeum Relikwi Zęba Buddy (20).jpg|ที่ประดิษฐานพระสมันตภัทรโพธิสัตว์ () ภายในโถงสัพพัญญู
File:Buddha Tooth Relic Temple Back Door - Singapore 2021.jpg|ด้านหลังวัด
File:A corner of Buddha's tooth temple.jpg|หลังคาวัดพระเขี้ยวแก้ว


## ดูเพิ่ม
* ศาสนาพุทธในประเทศสิงคโปร์
* พระเขี้ยวแก้ว
* วัดพระเขี้ยวแก้ว

## อ้างอิง

หมวดหมู่:วัดในประเทศสิงคโปร์
หมวดหมู่:พิพิธภัณฑ์ในประเทศสิงคโปร์
หมวดหมู่:พระธาตุเจดีย์
หมวดหมู่:พิพิธภัณฑ์ศาสนาพุทธ
พิพิธภัณฑ์ฮกไกโด

**พิพิธภัณฑ์ฮกไกโด** () เปิดทำการในนครซัปโปโระ จังหวัดฮกไกโด ประเทศญี่ปุ่นในปี พ.ศ. 2558 ตั้งอยู่ในภายในอุทยานแห่งชาติประจำจังหวัดนปโปโระ ชินริง โคเอ็ง นิทรรศการถาวรในพิพิธภัณฑ์เน้นในเรื่องเกี่ยวกับธรรมชาติ ประวัติศาสตร์ และวัฒนธรรมของฮกไกโด พิพิธภัณฑ์มีอีกชื่อเรียกว่าว่า  เป็นการควบรวมและแทนที่   ที่เปิดในปี พ.ศ. 2514 และ  ที่เปิดในปี พ.ศ. 2537

## ดูเพิ่ม

* หมู่บ้านประวัติศาสตร์ฮกไกโด
* วัฒนธรรมไอนุ

## อ้างอิง

## แหล่งข้อมูลอื่น
*  พิพิธภัณฑ์ฮกไกโด
*  พิพิธภัณฑ์ฮกไกโด

หมวดหมู่:พิพิธภัณฑ์ในซัปโปโระ
หมวดหมู่:ประวัติศาสตร์ของฮกไกโด
หมวดหมู่:สถานที่ท่องเที่ยวในซัปโปโระ
หมวดหมู่:พิพิธภัณฑ์ที่ก่อตั้งในปี พ.ศ. 2558
หมวดหมู่:ก่อตั้งในปี พ.ศ. 2558 ในประเทศญี่ปุ่น
พิพิธภัณฑ์ซีอาน

**พิพิธภัณฑ์ซีอาน** () เป็นพิพิธภัณฑ์บนถนนตะวันตกโหย่วอี้ เขตเปย์หลิน นครซีอาน มณฑลฉ่านซี ประเทศจีน  พิพิธภัณฑ์ซีอานเปิดอย่างเป็นทางการเมื่อวันที่ 18 พฤษภาคม พ.ศ. 2550  ซึ่งเป็น "วันพิพิธภัณฑ์แห่งชาติ" ด้วยเงินลงทุนทั้งสิ้น 220 ล้านหยวน และมีเนื้อที่ทั้งหมด 160,000 ตารางเมตร ภายในพิพิธภัณฑ์ประกอบด้วย 3 ส่วน ได้แก่ ส่วนพิพิธภัณฑ์, พื้นที่ประวัติศาสตร์เจดีย์เสี่ยวย่านและวัดเจี้ยนฝูสมัยราชวงศ์ถัง  และส่วนสวนของพิพิธภัณฑ์

ในปี พ.ศ. 2555 พิพิธภัณฑ์ซีอานผ่านการประเมินโดยสำนักงานมรดกวัฒนธรรมแห่งชาติ และได้รับการจัดเป็นพิพิธภัณฑ์ชั้นหนึ่งแห่งชาติของประเทศจีนในชุดที่ 2

## ดูเพิ่ม
* พิพิธภัณฑ์ประวัติศาตร์ฉ่านซี

## อ้างอิง

หมวดหมู่:สิ่งก่อสร้างในซีอาน
หมวดหมู่:พิพิธภัณฑ์ในประเทศจีน
เจ้าหนูประกาศิต

***เจ้าหนูประกาศิต*** () เป็นซีรีส์มังงะญี่ปุ่น แต่งเรื่องและวาดภาพโดยชิเงรุ มิซูกิ มังงะมีหลากหลายชุด ชุดหนึ่งได้รับการดัดแปลงเป็นซีรีส์โทรทัศน์คนแสดง อีกชุดหนึ่งได้รับการดัดแปลงเป็นซีรีส์อนิเมะโทรทัศน์ และยังมีภาพยนตร์สองเรื่องที่ต่อยอดจากซีรีส์อนิเมะโทรทัศน์ ได้แก่ *เจ้าหนูประกาศิต: เดอะมูฟวี* ออกฉายในปี พ.ศ. 2532 และ *เจ้าหนูประกาศิต: โยโกซะ อากูมะ แลนด์ เอะ!!* ออกฉายในปี พ.ศ. 2533

ซีรีส์ออริจินอลเน็ตแอนิเมชัน (โอเอ็นเอ) มีการประกาศสร้างโดยโทเอแอนิเมชัน ผู้กำกับจุนอิจิ ซาโตกลับมาร่วมงานต่อจากซีรีส์ก่อนหน้า ซาโตทำหน้าที่เป็นหัวหน้าผู้กำกับ โดยฟูมิโตชิ โออิซากิทำหน้าที่เป็นผู้กำกับของซีรีส์ และฮิโรชิ โอโนงิรับผิดชอบบทซีรีส์ ซีรีส์ออกฉายทั่วโลกทางเน็ตฟลิกซ์ในเดือนพฤศจิกายน พ.ศ. 2566

## หมายเหตุ

## อ้างอิง

## แหล่งข้อมูลอื่น
* 
* 
* ซีรีส์ออริจินอลเน็ตแอนิเมชัน 

หมวดหมู่:มังงะที่ตีพิมพ์ในปี พ.ศ. 2506
หมวดหมู่:มังงะที่ตีพิมพ์ในปี พ.ศ. 2509
หมวดหมู่:มังงะที่ตีพิมพ์ในปี พ.ศ. 2513
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2532
หมวดหมู่:อนิเมะโอเอ็นเอในปี พ.ศ. 2566
หมวดหมู่:ซีรีส์อนิเมะที่สร้างจากมังงะ
หมวดหมู่:เกมจากค่ายบันได
หมวดหมู่:เอ็นคอเรจฟิมส์
หมวดหมู่:ละครโทรทัศน์ญี่ปุ่น
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:มังงะของสำนักพิมพ์โคดันชะ
หมวดหมู่:อนิเมะออริจินอลของเน็ตฟลิกซ์
หมวดหมู่:เกมสำหรับแฟมิคอม
หมวดหมู่:การ์ตูนญี่ปุ่นแนวโชเน็ง
หมวดหมู่:ปิศาจในอนิเมะและมังงะ
หมวดหมู่:มังงะของสำนักพิมพ์ชูเอชะ
หมวดหมู่:รายการโทรทัศน์ของทีวีอาซาฮี
หมวดหมู่:วิดีโอเกมการ์ตูนญี่ปุ่น
หมวดหมู่:วิดีโอเกมที่พัฒนาขึ้นในประเทศญี่ปุ่น
พิพิธภัณฑ์สุสานโบราณลั่วหยาง

thumb|280x280px| สุสานราชวงศ์ฮั่นตะวันออกในพิพิธภัณฑ์
thumb|280x280px| ภาพปูนเปียกสมัยราชวงศ์ฮั่นตะวันออกในพิพิธภัณฑ์
**พิพิธภัณฑ์สุสานโบราณลั่วหยาง** () เป็นพิพิธภัณฑ์ที่นำเสนอสุสานโบราณของจีนในนครลั่วหยาง มณฑลเหอหนาน ประเทศจีน

พิพิธภัณฑ์ก่อตั้งขึ้นเมื่อปี พ.ศ. 2527 และเปิดให้บุคคลทั่วไปเข้าชมในปี พ.ศ. 2530 ตั้งอยู่บนเนินเขาหมางชาน  () ทางด้านตะวันออกของหมู่บ้านจงโถว อยู่ทางเหนือของตัวเมืองลั่วหยางไปประมาณ  พิพิธภัณฑ์ครอบคลุมครอบคลุมพื้นที่ 3 เฮกตาร์  หมางชานซึ่งเป็นที่ตั้งของพิพิธภัณฑ์เป็นเนินเขาสูงประมาณ 300 เมตรเหนือระดับน้ำทะเล ซึ่งในอดีตเคยเป็นสถานที่ฝังศพ

## สิ่งจัดแสดง
พิพิธภัณฑ์ประกอบด้วยสองส่วน คือส่วนใต้ดินและส่วนเหนือดิน ส่วนเหนือดินประกอบด้วยประตูแบบสมัยราชวงศ์ฮั่นและห้องโถงหลายห้อง แบบจำลองสุสานตั้งแต่ยุคหินถึงสมัยราชวงศ์ฮั่น วัตถุฝังศพที่ได้นำขึ้นมา และพิธีศพจัดแสดงอยู่ที่ห้องโถงด้านตะวันออก

ส่วนใต้ดินเป็นกลุ่มสุสานซึ่งอยู่ใต้ดินประมาณ 7 เมตร และประกอบด้วยสุสาน 22 หลุมจากมณฑลเหอหนาน แบ่งออกเป็น 3 ห้องโถง ได้แก่ ห้องโถงราชวงศ์เว่ย์และจิ้น ห้องโถงของราชวงศ์ฮั่นตะวันตกและฮั่นตะวันออก และห้องโถงของราชวงศ์ถังและซ่ง

สุสานของจักรพรรดิเว่ย์เซฺวียนอู่ (ค.ศ. 483-515) เป็นส่วนหนึ่งของพิพิธภัณฑ์ ลั่วหยางเป็นเมืองหลวงของราชวงศ์เว่ย์เหนือระหว่างปี ค.ศ. 493 ถึง ค.ศ. 534

## ดูเพิ่ม
* พิพิธภัณฑ์ลั่วหยาง

## อ้างอิง

## แหล่งข้อมูลอื่น

* Pictures of Luoyang Ancient Tombs Museum

หมวดหมู่:พิพิธภัณฑ์ในประเทศจีน
หมวดหมู่:ที่เก็บศพ
หมวดหมู่:ราชวงศ์เว่ย์เหนือ
การฟอกเงิน

**การฟอกเงิน** () คือการนำเงินที่ได้มาจากการกระทำความผิดทางกฎหมายหรือได้มาอย่างผิดกฎหมายมาปิดบังที่มาหรือต้นทางให้กลายเป็นเงินที่ได้มาอย่างถูกกฎหมายโดยที่ไม่ถูกตรวจสอบหรือถูกจับ ซึ่งก็คือการนำเงินสกปรกมา "ฟอก" ให้ขาวสะอาด โดยมักทำเป็นขบวนการหรือองค์กร

การฟอกเงินถือเป็นความผิดอาชญากรรมในหลายประเทศ ซึ่งกฎหมายแต่ละประเทศจะให้นิยามเกี่ยวกับการฟอกเงินแตกต่างกันไป แต่กฎหมายในบางประเทศ เช่น กฎหมายไทย ปรากฏใน พระราชบัญญัติ ป้องกันและปราบปรามการฟอกเงิน พ.ศ. 2542

## ขั้นตอนการฟอกเงิน
ขั้นตอนหลักของการฟอกเงินแบ่งเป็นสามขั้นตอนดังนี้
* **การยักย้าย (placement)** เป็นการปิดบังเงินที่ได้มาอย่างผิดกฎหมายโดยใช้วิธีการต่าง ๆ เช่น นำเงินดังกล่าวไปฝากไว้ในธนาคารที่ถูกต้องตามกฎหมาย
* **การปกปิด (layering)** เป็นการพยายามปกปิดซ่อนเร้นที่มาของเงินโดยการทำธุรกรรมที่ซับซ้อนเพื่อให้ติดตามตรวจสอบได้ยากขึ้น
* **การนำกลับมาใช้ (integration)** เป็นการนำเงินดังกล่าวไปลงทุนประกอบกิจการที่ถูกต้องตามกฎหมาย คือทำให้เงินถูกนำกลับมาใช้ในระบบการเงินและเศรษฐกิจ โดยอาจนำเงินส่วนหนึ่งที่ได้มาอย่างถูกกฎหมายมาผสมด้วย ทำให้ยุ่งยากที่จะตรวจสอบ

## อ้างอิง

หมวดหมู่:การฟอกเงิน
หมวดหมู่:อาชญากรรมทางการพาณิชย์
ภูมิพัฒน์ เอี่ยมสำอาง

**ภูมิพัฒน์ เอี่ยมสำอาง** (เกิด 4 ธันวาคม 2537) เป็นนักแสดงและนายแบบชาวไทย เขาเป็นที่รู้จักจากบท จีน จากซีรีส์ นับสิบจะจูบ และปี 2567 ได้รับอีกบทบาท โดยเป็นนักแสดงนำในซีรีส์แนวยาโออิเรื่อง MY STAND-IN ตัวนายตัวแทน

## ประวัติ
ภูมิพัฒน์ เอี่ยมสำอาง เกิดที่กรุงเทพฯ เมื่อวันที่ 4 ธันวาคม 2537 เขาจบการศึกษระดับปริญญาตรี สาขาวิชาการจัดการการสื่อสาร (หลักสูตรนานาชาติ) จากคณะนิเทศศาสตร์ จุฬาลงกรณ์มหาวิทยาลัย เขายังเป็นจุฬาคฑากรอีกด้วย หลังจากจบการศึกษาระดับปริญญาตรี เขาได้เดินทางไปประเทศอังกฤษเพื่อศึกษาต่อจนจบการศึกษาระดับปริญญาโท สาขาวิเทศศึกษาและการทูต (International Studies and Diplomacy) วิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน ปัจจุบัน เขากำลังศึกษาระดับปริญญาเอกในสาขาพัฒนศาสตร์ระหว่างประเทศ (International Development Studies) ที่คณะรัฐศาสตร์ จุฬาลงกรณ์มหาวิทยาลัย

## เข้าสู่วงการ
ภูมิพัฒน์เข้าสู่วงการเมื่อปี 2558 จากการแสดงหนังสั้นของรุ่นพี่คณะนิเทศศาสตร์ จุฬาลงกรณ์มหาวิทยาลัย เรื่อง กิฟต์ โดยเขารับบทเป็น เวฟ เจษฎา โภคบุตร ตัวเอกของเรื่อง (ซึ่งในเวลาต่อมาเรื่อง กิฟต์ ได้พัฒนากลายมาเป็นละครซีรีส์เรื่องนักเรียนพลังกิฟต์) จากลุคเกาหลีของเขา ทำให้เขาได้รับข้อเสนอมากมายให้มาเป็นนายแบบให้กับแบรนด์เครื่องสำอางยอดนิยม ในปีถัดมา เขาเดินทางไปเกาหลีใต้เพื่อเข้าร่วมรายการเรียลลิตีทีวี Babel 250 ในฐานะผู้เข้าร่วมรายการ

ในปี 2561 ภูมิพัฒน์ได้แสดงในละครเกี่ยวกับกีฬาอีสปอร์ตเรื่อง GGEZ เกรียนเมพเทพศาสตร์ ในบท ซาบิ และในปีเดียวกันนั้น เขาแสดงเป็น ฮอก ดารารับเชิญในตอนที่ 2 ของซีรีส์ไทยที่มีผู้ชมจำนวนมากเรื่องเด็กใหม่

ในปี 2564 ภูมิพัฒน์แสดงในซีรีส์แนวยาโออิ ที่ดัดแปลงจากนวนิยายเรื่องนับสิบจะจูบ แสดงเป็น จีน ประกบ เก้า นพเก้า เดชาพัฒนคุณ ซีรีส์เรื่องนี้ออกอากาศทางช่อง 3 และทางยูทูบ ทำให้ได้รับความนิยมเป็นอย่างมาก

ในปี 2567 ภูมิพัฒน์แสดงในซีรีส์แนวยาโออิ โดยแสดงนำ ในบทบาทของ หมิง คู่กับ ภูมิ ภูริพันธ์ ทรัพย์แสงสวัสดิ์ ซีรีส์เรื่องนี้ออกอากาศทาง Application iQIYI อ้ายฉีอี้ และถือเป็นอีกผลงานชิ้นหนึ่ง ที่ได้รับความนิยมเป็นอย่างมาก ไปทั่วโลก โดยหลังจากที่ซีรีส์ออกอากาศเสร็จ ได้มีการจัดแสดง My Stand-In World Tour เพื่อพบปะกับแฟนคลับที่ติดตามทั่วทุกมุมโลก

## ผลงานอื่น ๆ
ภูมิพัฒน์เป็นเจ้าของช่องยูทูบชื่อ uppoompat ซึ่งเขาโพสต์เนื้อหาที่เกี่ยวข้องกับการโปรโมทสินค้าพร้อมกับวิดีโอบล็อกและการทำงานร่วมกับศิลปินคนอื่น ๆ

นอกจากจะมีอาชีพการแสดงแล้ว ภูมิพัฒน์ ยังเป็นเจ้าของร่วมบริษัทจัดการศิลปิน ชื่อ บริษัท จัสท์อัพ จำกัด ซึ่งจดทะเบียนเมื่อวันที่ 11 มกราคม 2564 ร่วมกับผู้จัดการส่วนตัวของเขาชื่อ จัสติน โสตังกูร

## อ้างอิง

หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากจุฬาลงกรณ์มหาวิทยาลัย
หมวดหมู่:ศิษย์เก่าจากวิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน
หมวดหมู่:พุทธศาสนิกชนชาวไทย
พิพิธภัณฑ์ลั่วหยาง

**พิพิธภัณฑ์ลั่วหยาง** () เป็นพิพิธภัณฑ์ประวัติศาสตร์ในนครลั่วหยาง มณฑลเหอหนาน ประเทศจีน ตั้งอยู่ในหุบเขาแม่น้ำหวง  พิพิธภัณฑ์จัดแสดงมรดกทางวัฒนธรรมจำนวนมากของลั่วหยางซึ่งเป็นศูนย์กลางของวัฒนธรรมของจีนที่สำคัญและยังเป็นเมืองหลวงของราชวงศ์ในประวัติศาสตร์จีนหลายราชวงศ์รวมถึงราชวงศ์โจวตะวันออกและราชวงศ์ฮั่นตะวันออก

พิพิธภัณฑ์สร้างขึ้นครั้งแรกในปี พ.ศ. 2501 ในกวานหลิน ห่างจากนครลกเอี๋ยงไปทางใต้  ภายหลังย้ายขึ้นไปทางเหนือของถนนจงโจวในปี พ.ศ. 2516 ใกล้กับสวนสาธารณะหวางเฉิงซึ่งเป็นสวนสาธารณะที่ใหญ่ที่สุดในลั่วหยางด้วยพื้นที่  พิพิธภัณฑ์ใหม่เปิดทำการในวันที่ 1 พฤษภาคม พ.ศ. 2517 เป็นที่เก็บรักษาโบราณวัตถุจากแหล่งขุดค้นในเขตชานเมืองลั่วหยางในส่วนเก่าของเมือง รวมถึงโบราณวัตถุจากพระราชวังและวัด วัตถุเหล่านี้เป็นตัวแทนของวัตถุของเมืองโบราณของเก้าเมืองหลวงในประวัติศาสตร์ของลั่วหยางตั้งแต่ยุคหินใหม่จนถึงปี ค.ศ. 937

## ดูเพิ่ม
* พิพิธภัณฑ์สุสานโบราณลั่วหยาง

## อ้างอิง

หมวดหมู่:พิพิธภัณฑ์ในประเทศจีน
หมวดหมู่:สิ่งก่อสร้างในมณฑลเหอหนาน
ไต้เหลง

**ไต้เหลง** หรือ **ไต้เหลียง** มีชื่อในภาษาจีนกลางว่า **ไต้ หลิง** () เป็นนายทหารของรัฐวุยก๊กในยุคสามก๊กของจีน

## ประวัติ
ในปี ค.ศ. 220 ไต้เหลงผู้มีตำแหน่งเป็นนายพันฉางฉุ่ย (長水校尉 *ฉางฉุ่ยเซี่ยวเว่ย์*) มีส่วนร่วมกับขุนนางคนอื่น ๆ ในการเสนอโจผีให้สถาปนาตนเป็นจักรพรรดิ ในปีเดียวกันนั้น ไต้เหลงเตือนโจผีว่าไม่ควรออกไปล่าสัตว์บ่อยเกินไปเพราะโจผีชอบออกไปล่าสัตว์มาก โจผีโกรธจึงสั่งลงโทษไต้เหลงด้วยโทษสถานเบากว่าโทษประหารชีวิต ภายหลังได้ให้ไต้เหลงกลับมาดำรงตำแหน่งเดิม

ในปี ค.ศ. 231 เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพเข้าปิดล้อมเขากิสาน (祁山 *ฉีชาน*; พื้นที่ภูเขาบริเวณอำเภอหลี่ มณฑลกานซู่ในปัจจุบัน) ไต้เหลงซึ่งเวลานั้นมีตำแหน่งผู้พิทักษ์ทัพบุกจ๊ก (征蜀護軍 *เจิงฉู่ฮู่จฺวิน*) ติดตามเตียวคับขุนพลวุยก๊กใต้บังคับบัญชาของสุมาอี้ในการรบต้านทัพจ๊กก๊ก ไต้เหลงนำทหารชั้นดี 4,000 นายไปรักษาอำเภอเซียงเท้ง (上邽縣 *ช่างกุยเซี่ยน*; ปัจจุบันคือนครเทียนฉุ่ย มณฑลกานซู่) หลังจากนั้นก็มีไม่มีการบันทึกถึงไต้เหลงในหลักฐานทางประวัติศาสตร์อีก 

## ในนิยาย''สามก๊ก''
ในนวนิยายอิงประวัติศาสตร์เรื่อง*[[สามก๊ก]]*ในศตวรรษที่ 14 ระบุว่าไต้เหลงได้รับมอบหมายจากสุมาอี้ให้ทำหน้าที่เป็นรองขุนพลของเตียวคับในการยกไปปล้นค่ายของจูกัดเหลียง แต่ไต้เหลงกลับเป็นฝ่ายถูกทหารจูกัดเหลียงล้อมไว้ เตียวคับฝ่าวงล้อมไปช่วยไต้เหลงออกมาได้ ต่อมาในการรบระหว่างสุมาอี้และจูกัดเหลียงครั้งหนึ่ง ไต้เหลงถูกทหารจ๊กก๊กจับตัวได้ ขงเบ้งให้เอาหมึกดำทาหน้าของไต้เหลงและปล่อยตัวไป 

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* ฝาน เสฺวียนหลิง (648). *[[จิ้นชู|พงศาวดารราชวงศ์จิ้น]]* (*จิ้นชู*).
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขุนพลของวุยก๊ก
เอดัวร์ มอร์ตีเย

**อาดอลฟ์ เอดัวร์ กาซีมีร์ โฌแซ็ฟ มอร์ตีเย** () เป็นผู้บัญชาการทหารชาวฝรั่งเศสในช่วงสงครามปฏิวัติฝรั่งเศส ต่อมาได้รับยศจอมพลแห่งจักรวรรดิในช่วงสงครามนโปเลียน และได้รับยศขุนนางเป็น **ดยุกแห่งเตรวีโซ** (Duke of Treviso) ภายหลังนโปเลียนถูกโค่นล้ม จอมพลมอร์ตีเยรับใช้ราชวงศ์ถัดมา และได้ดำรงตำแหน่งรัฐมนตรีว่าการกระทรวงการสงคราม และนายกรัฐมนตรีฝรั่งเศสในปี 1834 ภายใต้พระเจ้าหลุยส์-ฟีลิปที่ 1 แห่งฝรั่งเศส เขาเสียชีวิตในปีถัดมา ในเหตุพยายามปลงพระชนม์พระเจ้าหลุยส์-ฟีลิปที่ 1

มอร์ตีเยเกิดเมื่อปี 1768 ที่เทศบาลเลอกาโตในภาคเหนือของฝรั่งเศส เป็นบุตรของพ่อค้าผ้า เขาเข้าร่วมกองกำลังป้องกันชาติประจำเดิงแกร์กในปี 1789 ซึ่งเป็นจุดเริ่มต้นของการปฏิวัติฝรั่งเศส และได้รับเลือกเป็นผู้บังคับหน่วยทหารอาสาในปี 1791 และในปีถัดมา เมื่อเกิดสงครามสหสัมพันธมิตรครั้งที่หนึ่ง เขาถูกโยกย้ายไปสังกัดกองทัพภาคเหนือ และมีส่วนร่วมในหลายยุทธการในพื้นที่กลุ่มประเทศแผ่นดินต่ำ ต่อมาในปี 1794 เขาถูกโยกย้ายไปสังกัดกองทัพลุ่มน้ำซ็องบร์และเมิซ และมีผลงานโดดเด่นจากการเข้ายึดเมืองมาสทริชท์

ในปี 1799 มอร์ตีเยได้เลื่อนยศขึ้นเป็นนายพลในชั้นยศพลโท () บังคับบัญชากองพลที่ 4 เขาเข้าร่วมในยุทธการที่ซือริชครั้งที่สอง และในปลายปีนั้นก็ได้เลื่อนยศเป็นพลเอก ()

## อ้างอิง

หมวดหมู่:นายกรัฐมนตรีฝรั่งเศส
กองทัพจรวดกองทัพปลดปล่อยประชาชน

**กองทัพจรวดกองทัพปลดปล่อยประชาชน** (**PLARF**; ; ) เดิมคือ **กองทัพน้อยปืนใหญ่ที่ 2** (; ) เป็นกองกำลังขีปนาวุธทางยุทธศาสตร์และยุทธวิธีของสาธารณรัฐประชาชนจีน เป็นเหล่าทัพที่ 4 ของกองทัพปลดปล่อยประชาชน และควบคุมคลังแสงขีปนาวุธทางบก ไฮเปอร์โซนิก และขีปนาวุธร่อนทั้งแบบนิวเคลียร์และแบบธรรมดาของจีน สถาปนาเมื่อวันที่ 1 กรกฎาคม พ.ศ. 2509 ปรากฏตัวต่อสาธารณชนเป็นครั้งแรกเมื่อวันที่ 1 ตุลาคม พ.ศ. 2527 โดยมีกองบัญชาการตั้งอยู่ในกรุงปักกิ่ง และอยู่ภายใต้การบังคับบัญชาโดยตรงของคณะกรรมาธิการการทหารส่วนกลางแห่งพรรคคอมมิวนิสต์จีน

กองทัพจรวดประกอบด้วยบุคลากรประมาณ 120,000 นาย และฐานขีปนาวุธนำวิถี 6 แห่ง (หน่วยระดับกองทัพน้อย หรือหมู่กองทัพโดยประมาณ) ฐานทั้ง 6 แห่งนี้กระจายอยู่ในยุทธบริเวณทั้ง 5 แห่งทั่วประเทศจีน

กองทัพจรวดเปลี่ยนชื่อจาก **กองทัพน้อยปืนใหญ่ที่ 2** เมื่อวันที่ 1 มกราคม พ.ศ. 2559 

จีนมีคลังแสงขีปนาวุธภาคพื้นดินที่ใหญ่ที่สุดในโลก ตามการประมาณการของเพนตากอน จีนมีขีปนาวุธทิ้งตัวพิสัยสั้นติดอาวุธแบบธรรมดา 1,200 ลูก ขีปนาวุธทิ้วตัวพิสัยกลางแบบธรรมดา 200–300 ลูก และขีปนาวุธพิสัยปานกลางแบบธรรมดาจำนวนหนึ่ง รวมทั้งขีปนาวุธร่อนแบบยิงจากพื้นดิน 200–300 ลูก หลายสิ่งเหล่านี้มีความแม่นยำอย่างยิ่ง ซึ่งจะทำให้พวกมันสามารถทำลายเป้าหมายได้แม้จะไม่มีหัวรบนิวเคลียร์ก็ตาม ในปี พ.ศ. 2565 *[[จดหมายข่าวนักวิทยาศาสตร์นิวเคลียร์]]* และสหพันธ์นักวิทยาศาสตร์อเมริกัน (FAS) ประเมินว่าจีนมีหัวรบนิวเคลียร์สำรองอยู่ประมาณ 500 ลูก

## หน้าที่ ภารกิจ และบทบาท

## ประวัติ

## โครงสร้าง

## ขีปนาวุธประจำการ

## คำสั่งรบ

## การสั่งการ การควบคุม และการสื่อสาร

## ฐานยิงขีปนาวุธเคลื่อนที่

## รถหัวลาก

## ปฏิบัติการในซาอุดิอาระเบีย

## ดูเพิ่ม
* ตงเฟิง (ขีปนาวุธ)
* รายชื่อประเทศที่มีอาวุธนิวเคลียร์
## อ้างอิง
เรือยอชต์

thumb| เรือยอชต์ขนาด 45 ฟุตในปี 2010
**เรือยอชต์** () เป็นเรือใบหรือเรือที่ใช้พลังงานที่ใช้เพื่อความเพลิดเพลิน เพื่อการล่องเรือหรือใช้ในการแข่งขัน ไม่มีคำจำกัดความที่เป็นมาตรฐาน แม้ว่าโดยทั่วไปคำนี้หมายถึงเรือที่มีห้องโดยสารไว้สำหรับค้างคืนก็ตาม เรือยอชต์จะต่างจากเรือทั่วไปตรงที่เป็นเรือเพื่อความเพลิดเพลิน และมีความยาวอย่างน้อย  และอาจได้รับการพิจารณาว่ามีคุณสมบัติทางด้านสุนทรียะ

เรือยอชต์สำหรับการแข่งขันได้รับการออกแบบมาเพื่อเน้นประสิทธิภาพมากกว่าความสะดวกสบาย  

## อ้างอิง

หมวดหมู่:สิ่งประดิษฐ์ของเนเธอร์แลนด์
หมวดหมู่:เรือ
สลัต!

**"สลัต!"** () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากอัลบั้มที่บันทึกเสียงใหม่ชุดที่สี่ของเธอ *[[1989 (เทย์เลอร์เวอร์ชัน)]]* (2023) ประพันธ์และผลิตโดยสวิฟต์, แจ็ก แอนโตนอฟฟ์ และแพตริก เบอร์เกอร์ เพลง "สลัต!" เป็นหนึ่งในห้าเพลง "จากตู้นิรภัย" (From the Vault) ที่ยังไม่ได้เผยแพร่ก่อนหน้านี้ของอัลบั้ม ยูนิเวอร์แซลมิวสิกได้เผยแพร่เพลงนี้ไปยังสถานีวิทยุของอิตาลีเมื่อวันที่ 27 ตุลาคม ค.ศ. 2023

เป็นเพลงช้าที่โดดเด่นด้วยการผลิตซินท์ป็อปที่นุ่มนวล ผสมผสานเครื่องสังเคราะห์เสียงที่แพรวพราวและเสียงขับร้องที่นุ่มนวล ในเนื้อหาของบทประพันธ์เพลง ได้รับการอธิบายว่าเป็นบทกวีแห่งความโรแมนติกแม้จะมีการตรวจสอบข้อเท็จจริงในที่สาธารณะก็ตาม ชื่อเพลงเป็นการกล่าวถึงสวิฟต์ที่เคยประสบการโดนประณามหยามเหยียด นักวิจารณ์กล่าวถึงเพลง "สลัต!" ในบทวิจารณ์เชิงบวกโดยทั่วไป หลายคนชื่นชมด้านการผลิตและบทประพันธ์เพลงที่ขี้เล่นซึ่งได้รับการเปรียบเทียบกับเพลง "แบลงก์สเปซ" (2014) ในด้านเชิงพาณิชย์ เพลงนี้ขึ้นสูงสุดที่อันดับสามในชาร์ต*บิลบอร์ด*โกลบอล 200 และขึ้นถึงสิบอันดับแรกในชาร์ตออสเตรเลีย แคนาดา ไอร์แลนด์ นิวซีแลนด์ สิงคโปร์ สหราชอาณาจักร และสหรัฐ

## ชาร์ต

## ประวัติการจำหน่าย

## หมายเหตุ

## อ้างอิง

หมวดหมู่:เพลงในปี พ.ศ. 2566
หมวดหมู่:ซิงเกิลในปี พ.ศ. 2566
หมวดหมู่:เพลงของเทย์เลอร์ สวิฟต์
หมวดหมู่:ซิงเกิลในสังกัดรีพับลิกเรเคิดส์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงป็อปบัลลาด
หมวดหมู่:เพลงป็อปอเมริกัน
แคว้นมูซาชิ

**แคว้นมูซาชิ** () หรือบางครั้งเรียกว่า **บูชู** () เป็นหนึ่งในแคว้นในอดีตของประเทศญี่ปุ่น ซึ่งปัจจุบันเป็นพื้นที่ที่ประกอบด้วยมหานครโตเกียว ส่วนใหญ่ของจังหวัดไซตามะ และส่วนหนึ่งของจังหวัดคานางาวะ (นครคาวาซากิและนครโยโกฮามะ) แคว้นมูซาชิมีอาณาเขตติดกับแคว้นคาอิ แคว้นโคซูเกะ แคว้นซางามิ แคว้นชิโมซะ และแคว้นชิมตสึเกะ

แคว้นมูซาชิเป็นแคว้นที่ใหญ่ที่สุดในภูมิภาคคันโต

## ประวัติศาสตร์
แคว้นมูซาชิมีเมืองศูนย์กลางตั้งอยู่ในบริเวณที่ในปัจจุบันคือนครฟูจู โตเกียว และมีวัดประจำแคว้นตั้งอยู่ในบริเวณที่ในปัจจุบันคือนครโคกูบุนจิ โตเกียว ในช่วงปลายยุคเซ็งโงกุ พื้นที่แห่งนี้มีเมืองเอโดะอันเป็นเมืองที่มีอิทธิพลมากที่สุดในภาคตะวันออกของญี่ปุ่น มีปราสาทเอโดะเป็นฐานที่มั่นของโทกูงาวะ อิเอยาซุ หลังยุทธการที่เซกิงาฮาระ เข้าสู่ยุคเอโดะ เมืองเอโดะกลายเป็นเมืองศูนย์กลางของอำนาจทางการเมืองของญี่ปุ่น และถูกเปลี่ยนชื่อเป็นโตเกียวในช่วงการฟื้นฟูเมจิ

ศาลเจ้าฮิกาวะถูกกำหนดให้เป็นศาลเจ้าชินโตหลักประจำแคว้น (*[[อิจิโนมิยะ]]*) และมีศาลเจ้าที่เป็นสาขาอีกหลายแห่ง

ชื่อของแคว้นได้นำมาตั้งชื่อเรือประจัญบาน''มูซาชิ'' ซึ่งเป็นเรือประจัญบานของกองทัพเรือจักรวรรดิญี่ปุ่นในระหว่างสงครามโลกครั้งที่สอง 

## อ้างอิง

## แหล่งข้อมูลอื่น

*  Murdoch's map of provinces, 1903
* Reproduction of Chōroku-Period Map of Edo, with Later Additions from 1804

มูซาชิ
หมวดหมู่:รัฐและดินแดนที่ก่อตั้งในคริสต์ศตวรรษที่ 7
ณราวิชญ์ เลิศรัตน์โกสุมภ์

**ณราวิชญ์ เลิศรัตน์โกสุมภ์**  เป็นนักแสดงชายชาวไทย สังกัดจีเอ็มเอ็มทีวี ณราวิชญ์เข้าสู่วงการบันเทิงภายหลังชนะการประกวดรายการ "*Go On Girl & Guy Star Search*" โดย Clean & Clear ครั้งที่ 3 ในปี 2563 และได้เริ่มเซ็นสัญญากับทางค่าย จีเอ็มเอ็มทีวี มีผลงานสร้างชื่อจากบทบาท “หมอก“ จากซีรี่ส์เรื่อง ปลาบนฟ้า และบทบาท ”คุณธีร์“ จากซี่รี่ส์เรื่อง มีสติหน่อยคุณธีร์ Me and Thee

## ประวัติ
ณราวิชญ์เกิดเมื่อวันที่ 1 กุมภาพันธ์ พ.ศ. 2544 ที่กรุงเทพมหานคร มีน้องชาย 1 คน ชื่อ ธาวิน เลิศรัตน์โกสุมภ์ 

ณราวิชญ์สำเร็จการศึกษาระดับอนุบาลจาก โรงเรียนพระหฤทัยพัฒนเวศม์ ระดับมัธยมศึกษาจาก โรงเรียนไทยคริสเตียน ต่อมาได้ศึกษาต่อในชั้นอุดมศึกษาสาขาวิศวกรรมชีวการแพทย์ (หลักสูตรนานาชาติ) คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง  

ในปี พ.ศ. 2562 ขณะกำลังศึกษาอยู่ชั้นปีที่ 1 ณราวิชญ์ได้รับเลือกเป็นเดือนคณะวิศวกรรมศาสตร์จากการแข่งขันงาน Freshy Action 58 และเป็นตัวแทนประกวดดาวเดือนของสถาบัน ประจำปีการศึกษา 2562

ในเดือนมกราคม พ.ศ. 2568 เวอร์ซาเช ประกาศแต่งตั้งเขาเป็นทูตตราสินค้าสำหรับผลิตภัณฑ์น้ำหอมประจำภูมิภาคเอเชียตะวันออกเฉียงใต้ นับเป็นศิลปินไทยคนแรกที่ได้รับการแต่งตั้งในตำแหน่งนี้

## ผลงาน

## อ้างอิง

หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากกรุงเทพมหานคร
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงสังกัดจีเอ็มเอ็มทีวี
หมวดหมู่:บุคคลจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
ลิตเติลเวิลด์

**ลิตเติลเวิลด์** () เป็นพิพิธภัณฑ์กลางแจ้งและสวนสนุก ตั้งอยู่ใกล้นครอินูยามะ จังหวัดไอจิ ประเทศญี่ปุ่น

## ประวัติ
ลิตเติลเวิลด์ก่อตั้งในปี พ.ศ. 2526

## ลักษณะเด่น
ลิตเติลเวิลด์ประกอบด้วยอาคารต่าง ๆ จากมากกว่า 20 ประเทศ มีทั้งที่ย้ายมาจากประเทศบ้านเกิดหรือสร้างขึ้นในรูปแบบของของประเทศนั้น ๆ ประเทศที่เป็นตัวแทน ได้แก่ ฝรั่งเศส เยอรมนี อินเดีย อินโดนีเซีย อิตาลี ไมโครนีเซีย เปรู แทนซาเนีย ไทย ไต้หวัน ตุรกี และสหรัฐอเมริกา ผู้เยี่ยมชมสามารถสวมเครื่องแต่งกายประจำชาติพันธุ์ของฝรั่งเศส เยอรมนี เกาหลี และโอกินาวะ ลิตเติลเวิลด์มีพิื้นที่ 1.23 ล้านตารางเมตร ถือเป็นพื้นที่ในสวนสนุกญี่ปุนที่ใหญ่มากที่สุดเป็นอันดับสอง  

พิพิธภัณฑ์จัดกิจกรรมและคอนเสิร์ตเป็นประจำซึ่งแสดงลักษณะเด่นของประเทศต่าง ๆ

## คลังภาพ

File:Little world12.JPG|บ้านทลิงกิตในอลาสกา
File:Little world14.JPG|บ้านโทบา-บาตักในอินโดนีเซีย
File:Little world15.JPG|หมู่บ้านไบเอิร์นในเยอรมนี
File:Little world19.JPG|วัดพุทธในเนปาล
File:Little world21.JPG|ภูมิทัศน์เมืองอิสตันบูลในตุรกี
File:Little world22.JPG|บ้านเจ้าที่ดินในเกาหลี
File:Little world23.JPG|บ้านนาในจังหวัดยามางาตะ ประเทศญี่ปุ่น
File:Honkantenji.jpg|ห้องนิทรรศการในอาคารหลัก


## อ้างอิง

## แหล่งข้อมูลอื่น

*โฮมเพจของลิตเติลเวิลด์ 

หมวดหมู่:พิพิธภัณฑ์ในจังหวัดไอจิ
หมวดหมู่:พิพิธภัณฑ์กลางแจ้งในประเทศญี่ปุ่น
หมวดหมู่:พิพิธภัณฑ์มานุษยวิทยา
หมวดหมู่:พิพิธภัณฑ์ที่ก่อตั้งในปี พ.ศ. 2526
หมวดหมู่:ก่อตั้งในประเทศญี่ปุ่นในปี พ.ศ. 2526
หมู่บ้านประวัติศาสตร์ฮกไกโด

**หมู่บ้านประวัติศาสตร์ฮกไกโด** () เป็นพิพิธภัณฑ์กลางแจ้งในนครซัปโปโระ จังหวัดฮกไกโด ประเทศญี่ปุ่น เปิดทำการภายในอุทยานแห่งชาติประจำจังหวัดนปโปโระ ชินริง โคเอ็งใน พ.ศ. 2526 ประกอบด้วยสิ่งก่อสร้างทางประวัติศาสตร์ 52 แห่งตั้งแต่ยุคเมจิถึงยุคโชวะที่ถูกย้ายมาตั้งใหม่หรือสร้างขึ้นใหม่ ภายในแบ่งออกเป็น 4 เขต ได้แก่เขตเมือง (มีอาคาร 31 หลัง), หมู่บ้านประมง (มีอาคาร 4 หลัง), หมู่บ้านการเกษตร (มีอาคาร 14 หลัง) และหมู่บ้านภูเขา (มีอาคาร 3 หลัง)

## ดูเพิ่ม
* เมจิ มูระ
* ชิโกกุ มูระ
* พิพิธภัณฑ์ฮกไกโด

## อ้างอิง

## แหล่งข้อมูลอื่น

*  หมู่บ้านประวัติศาสตร์ฮกไกโด 
*  หมู่บ้านประวัติศาสตร์ฮกไกโด
*  แนะนำสิ่งก่อสร้าง 52 แห่ง 

หมวดหมู่:พิพิธภัณฑ์ในซัปโปโระ
หมวดหมู่:พิพิธภัณฑ์กลางแจ้งในประเทศญี่ปุ่น
หมวดหมู่:ประวัติศาสตร์ของฮกไกโด
หมวดหมู่:พิพิธภัณฑ์ที่ก่อตั้งในปี พ.ศ. 2526
หมวดหมู่:ก่อตั้งในประเทศญี่ปุ่นในปี พ.ศ. 2526
พิพิธภัณฑ์กลางแจ้งคิริชิมะ

**พิพิธภัณฑ์กลางแจ้งคิริชิมะ** () เปิดทำการในนครยูซูอิ จังหวัดคาโงชิมะ ประเทศญี่ปุ่นในปี พ.ศ. 2543 ตั้งอยู่เชิงเขาของภูเขาคิริชิมะ ที่ระดับความสูง 700 เมตรเหนือระดับน้ำทะเล พิพิธภัณฑ์ครอบคุลมพื้นที่ 20 เฮกตาร์ มีผลงานจัดแสดงทั้งกลางแจ้งและในหอศิลป์

## ดูเพิ่ม
* อุทยานแห่งชาติคิริชิมะ-คิงโกวัง

## อ้างอิง

## แหล่งข้อมูลอื่น
*  พิพิธภัณฑ์กลางแจ้งคิริชิมะ
*  สิ่งสะสม
*  พิพิธภัณฑ์กลางแจ้งคิริชิมะ

คิริชิมะ
คิริชิมะ
คิริชิมะ
หมวดหมู่:พิพิธภัณฑ์ที่ก่อตั้งในปี พ.ศ. 2543
หมวดหมู่:ก่อตั้งในประเทศญี่ปุ่นในปี พ.ศ. 2543
คิมิ-ตาจิ วะ โด อิกิรุ คะ

***คิมิ-ตาจิ วะ โด อิกิรุ คะ*** () เป็นนวนิยายญี่ปุ่นในปี ค.ศ. 1937 ประพันธ์โดยโยชิโนะ เก็นซาบูโร เรื่องราวเกี่ยวกับเด็กชายอายุ 15 ปี ชื่อจุนอิจิ ฮนดะ ชื่อเล่นโคเปรุ  และลุงของเขา ที่ต้องรับมือกับความเติบโตทางจิตวิญญาณ ความยากจน และประสบการณ์โดยรวมในฐานะมนุษย์

## ภูมิหลัง
เดิมยูโซ ยามาโมโตะเขียนนวนิยายในฐานะหนึ่งในสิ่งพิมพ์สุดท้ายในชุด*นิฮง โชโกกูมิง บุงโกะ* แต่ไม่สามารถเขียนจนจบเพราะป่วยหนัก เก็นซาบูโรจึงมารับช่วงเขียน *คิมิ-ตาจิ วะ โด อิกิรุ คะ* ต่อจนสำเร็จและตีพิมพ์เป็นหนังสือในปี ค.ศ.   1937

หลังจากสิ้นสุดสงครามโลกครั้งที่สอง หนังสือมีการเปลี่ยนแปลงรายละเอียดหลายอย่างเช่นคำศัพท์ที่ใช้ และตีพิมพ์ซ้ำในปี ค.ศ. 1945 โดยสำนักพิมพ์มิราชะ

*คิมิ-ตาจิ วะ โด อิกิรุ คะ* เป็นผลงานวรรณรรกมที่มีชื่อเสียงในการศึกษาศิลปะคลาสสิก และมักถูกนับเป็นส่วนหนึ่งของวรรณกรรมเด็ก

## อ้างอิง

หมวดหมู่:นวนิยายญี่ปุ่น